ನಾಲಿಗೆಗೆ ರುಚಿ ನೀಡುವ ನ್ಯೂ ಸ್ಟೈಲ್ ‘ಎಗ್ ಫ್ರೈ’ ಮಾಡಿ

ಮೊಟ್ಟೆ ಪ್ರಿಯಾರಿಗೆ ದಿನಕ್ಕೊಂದಾದರೂ ಮೊಟ್ಟೆ ತಿನ್ನದಿದ್ರೆ ಸಮಾಧಾನವಾಗುವುದಿಲ್ಲ. ಆದರೆ ಒಂದೇ ರೀತಿಯ ಎಗ್ ಫ್ರೈ ತಿಂದು ಬೇಜಾರಾಗಿರುವ ನಿಮ್ಮ ನಾಲಿಗೆಗೆ ಇಂದು ಹೊಸ ಪಾಕವಿಧಾನವನ್ನು ಹೇಳಿಕೊಡುತ್ತಿದ್ದೇವೆ. ಮನೆಯಲ್ಲಿಯೇ ಇದನ್ನು ಟ್ರೈ ಮಾಡಿ.

ಬೇಕಾಗಿರುವ ಸಾಮಾಗ್ರಿಗಳು:
* ಮೊಟ್ಟೆಗಳು – 4
* ಮೆಣಸಿನ ಪುಡಿ – 1 ಟೀಸ್ಪೂನ್
* ಕಪ್ಪು ಮೆಣಸು – 1 ಟೀಸ್ಪೂನ್
* ಅರಿಶಿನ – 1 ಪಿಂಚ್
* ಕೊತ್ತಂಬರಿ ಸೊಪ್ಪು- 1 ಟೀಸ್ಪೂನ್
* ಕರಿಬೇವು – 1 ರಿಂದ 5 ಎಲೆಗಳು
* ರುಚಿಗೆ ಉಪ್ಪು

ಮಾಡುವ ವಿಧಾನ:
* ಒಂದು ಬಾಣಲೆಯಲ್ಲಿ ಎಣ್ಣೆಯನ್ನು ಬಿಸಿ ಮಾಡಿ. ಮೆಣಸಿನ ಪುಡಿ, ಕರಿಮೆಣಸು, ಅರಿಶಿನ, ಕೊತ್ತಂಬರಿ ಸೊಪ್ಪು, ಉಪ್ಪು ಮತ್ತು ಕರಿಬೇವಿನ ಎಲೆಗಳನ್ನು ಹಾಕಿ ಕಡಿಮೆ ಉರಿಯಲ್ಲಿ 5 ನಿಮಿಷಗಳ ಕಾಲ ಚೆನ್ನಾಗಿ ಫ್ರೈ ಮಾಡಿ ಮಸಾಲಾವನ್ನು ರೆಡಿ ಮಾಡಿಕೊಳ್ಳಿ.
* ಇನ್ನೊಂದು ಪಾತ್ರೆಯಲ್ಲಿ ಎಲ್ಲ ಮೊಟ್ಟೆಗಳನ್ನು ಬೇಯಿಸಿ. ನಂತರ ಆ ಮೊಟ್ಟೆಗಳನ್ನು ಅರ್ಧ ಕಟ್ ಮಾಡಿ.
* ಕಟ್ ಮಾಡಿದ ಮೊಟ್ಟೆಗಳಿಗೆ ಮಸಾಲೆ ಹಾಕಿ 1 ನಿಮಿಷ ಹುರಿಯಿರಿ. ಮೊಟ್ಟೆಯ ಹಳದಿ ಭಾಗಕ್ಕೆ ಹೆಚ್ಚು ಮಸಾಲೆ ಹಾಕಿ. ಅದು ಬಡೆಯದಂತೆ ನೋಡಿಕೊಳ್ಳಿ.

– ರುಚಿಕರವಾದ ಎಗ್ ಫ್ರೈ ಸಿದ್ಧವಾಗಿದೆ.

Live Tv
[brid partner=56869869 player=32851 video=960834 autoplay=true]